**МОДЕЛ УГОВОРА**

**о јавној набавци добара – електричне енергије**

**ЈН 4/2020**

**Закључен дана\_\_\_\_\_\_\_\_\_\_\_\_\_\_\_\_\_ године у Смедереву, између:**

(датум закључивања уговора уписује Наручилац)

1. ДОМА ЗА СМЕШТАЈ СТАРИХ ЛИЦА СМЕДЕРЕВО, са седиштем у Смедереву, Старца Вујадина 68, кога заступа вд директор Ивана Матејић, Шифра делатности: 8730; Матични број: 07160887; ПИБ:100359820; Текући рачун 840-111667-68, Тел/факс026/4621-645 (у даљем тексту: Kупац)

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_ , матични број \_\_\_\_\_\_\_\_\_\_\_\_\_\_\_\_\_\_\_, број рачуна:\_\_\_\_\_\_\_\_\_\_\_\_\_\_, назив банке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( у даљем тексту СНАБДЕВАЧ )

(Алтернативно се уносе подаци о подизвођачу или групи понуђача у складу са додељеним уговором)

**Опште одредбе**

**Чл.1.**

Уговорне стране сагласно констатују:

Да је након спроведеног отвореног поступка јавне набавке, Одлуком о додели уговора број \_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_ године, уговор о набавци добара - **електрична енергија**, додељен горе наведеном Снабдевачу;

Да је Купац у складу са чланом 146. Став 1. Закона о јавним набавкама, изабрао означеног Снабдевача за испоруку добара која су предмет уговора.

**Предмет уговора**

**Члан 2.**

Предмет Уговора је потпуно снабдевање електричном енергијом са балансном одговорношћу за потребе објеката Дома за смештај старих лица Смедерево у количини и на начин утврђен овим уговором, а у складу са конкурсном документацијом и понудом Снабдевача бр.\_\_\_\_\_\_\_\_\_\_\_\_\_\_\_од \_\_\_\_\_\_\_\_\_\_\_\_\_\_.

Образац Понуде и образац структуре цене чини саставни део Уговора.

**Количина и квалитет електричне енергије**

**Члан 3.**

Количина електричне енергије одређиваће се по основу остварене потрошње Купца на месту примопредаје током периода снабдевања.

Уговорне стране обавезу испоруке и продаје, односно преузимања и плаћања електричне енергије извршиће према следећем:

- Врста продаје: потпуно снабдевање електричном енергијом са балансном одговорношћу.

- Период испоруке : 12 месеци од дана закључења уговора

- Количина енергије : на основу остварене потрошње Купца.

- Место испоруке: обрачунско место Купца прикљученог на дистрибутивни систем:

1. Мерно место бр. 15260513 број бројила 28105 одобрена снага 200 kW

Адреса: Смедерево, Старца Вујадина 68 -ниски напон

2. мерно место бр. 5104053655 број бројила 5105655 одобрена снага 17,25 kW

Адреса: Смедерево, Старца Вујадина 70 - широка потрошња-двотарифни

Снабдевач се обавезује да врста и ниво квалитета испоручене електричне енергије буде у складу са Правилима о раду преносног система и изменама и допунама Правила о раду преносног система, Правилима о раду тржишта електричне енергије, Правилима о раду дистрибутивног система, Уредбом о условима испоруке електричне енергије, односно у складу са важећим законским и подзаконским прописима који регулишу испоруку електричне енергије.

Снабдевач и Купац су дужни поштовати све законске и подзаконске акте које дефинише тржиште електричном енергијом.

Снабдевач је дужан да након закључења Уговора, а пре отпочињања снабдевања закључи и Наручиоцу достави:- Уговор о приступу систему са оператором система за конзумна подручја купца наведена у конкурсној докумеднтацији.

**Цена електричне енергије и начин плаћања**

**Члан 4.**

Наручилац се обавезује да плати Снабдевачу испоручена добра у свему у складу са усвојеном понудом која је код наручиоца заведена под бројем: \_\_\_\_\_\_ од \_\_\_\_\_\_\_\_\_\_\_ године, и то:

|  |  |  |  |  |
| --- | --- | --- | --- | --- |
| **Ред.**  **број** | **Назив** | **Јединица**  **мере** | **Јединична цена РСД/Kwh без ПДВ-а** | **Јединична цена РСД/Kwh са ПДВ-ом** |
| **1.** | Електрична енергија **(потрошња у високој тарифи)**, са урачунатим трошковима балансирања. | кwh | \_\_\_\_\_\_\_\_\_\_\_ | \_\_\_\_\_\_\_\_\_\_\_ |
| **2.** | Електрична енергија **(потрошња у ниској тарифи)**, са урачунатим трошковима балансирања. | кwh | \_\_\_\_\_\_\_\_\_\_\_ | \_\_\_\_\_\_\_\_\_\_\_ |

а што представља цену једног kwh на дан закључења уговора.

Обрачун – фактурисање и наплата испоручене количне електричне енергије врши се по наведеној јединичној цени из става 1. овог члана, а према стварно испорученој количини електричне енергије за обрачунски период на местима примопредаје током периода снабдевња, а под условима утврђеним овим уговором,

**све до укупне вредности из понуде изабраног понуђача од \_\_\_\_\_\_\_\_\_\_\_\_динара без ПДВ за 436.000 kwh.**

У цену су урачунати трошкови балансирања, а нису урачунати трошкови услуге приступа и коришћења преносног и дистрибутивог система, трошкови накнаде за подстицај повлашћених произвођача електричне енергије, порез на додату вредност и акцизе који се обрачунавају и плаћају у складу са прописима Републике Србије.

Снабдевач се обавезује да трошкове услуге приступа и коришћења преносног и дистрибутивног система, односно трошкове накнаде за подстицај повлашћених произвођача електричне енергије, ПДВ и акцизу, у оквиру рачуна, сваког месеца, на основу обрачунских величина за места примопредаје купца, исказује у складу са прописима Републике Србије.

Снабдевач ће првог дана у месецу који је радни дан за купца, на местима примопредаје (мерна места) извршити очитавање количине остварене потрошње електричне енергије за претходни месец.У случају да уговорне стране нису сагласне око количне продате, односно преузете енергије, као валидан податак користиће се податак оператора система, и дати документ биће саставни део рачуна.

**Плаћање**

**Члан 5.**

Плаћање ће се извршити по пријему рачуна до \_\_\_\_\_\_\_\_\_\_\_\_\_\_-ог у текућем месецу за претходни месец за испоручену електричну енергију.

На основу документа о очитавању утрошка, Снабдевач издаје Купцу рачун за испоручену електричну енергију, (рачуноводствена исправа, која мора бити подобна за плаћање према прописима Републике Србије), који садржи исказану количину, цену електричне енергије, обрачунски период као и накнаде за трошкове приступа систему за дистрибуцију електричне енергије, накнаду за подстицај повлашћених произвођача износ ПДВ и акцизу.

Наручилац ће извршити плаћање на рачун Снабдевача, по писменим инструкцијама назначеним на самом рачуну, са позивом на број рачуна који се плаћа.

Сматраће се да је Наручилац измирио обавезу када уплати на рачун укупан износ цене за преузету електричну енергију.

Обавезе Купца из овог уговора које доспевају у наредној буџетској години биће реализоване највише до износа финансијских средстава која ће Наручиоцу бити одобрена за наредну буџетску годину.

**Место испоруке и начин испоруке**

**Члан 6**.

Место испоруке је постојеће обрачунско мерно место Купца прикључено на дистрибутивни систем у категорији потрошње ниског напона и широка потрошња у објектима Дома за смештај старих лица Смедерево, наведено у чл. 3. овог Уговора

Количина електричне енергије одређиваће се по основу остварене потрошње Купца на месту примопредаје током периода снабдевања.

Испорука је стална на годишњем нивоу.

Снабдевач је дужан да пре испоруке закључи :

- Уговор о приступу систему са оператором система за конзумна подручја Купца наведена у конкурсној документацији.

- Уговор којим преузима балансну одговорност за места примопредаје Купца

.

**Средство финансијског обезбеђења**

**Члан 7.**

Снабдевач, приликом потписивања уговора, предаје Купцу у депозит безусловну, неопозиву, наплативу по првом позиву, регистровану бланко соло меницу и менично овлашћење на износ од 10 % од вредности уговора без ПДВ-а, са роком важности који је 10 дана дужи од дана окончања реализације уговора, која представља средство финансијског обезбеђења и којом се гарантује добро извршење посла, односно испуњење свих уговорних обавеза, евентуално плаћање уговорне казне и отклањање грешака у гарантном року, за корисника-Дом за смештај старих лица Смедерево, са назначеним износом.

Истовремено, са предајом менице и меничног овлашћења из става 1. овог члана, Снабдевач се

обавезује да Купцу преда и копију картона са депонованим потписом овлашћеног лица издат од стране пословне банке коју понуђач наводи у меничном овлашћењу – писму и копију потврде о поднетом захтеву за регистрацију меница, у складу са Законом.

Меница мора бити потписана од стране лица овлашћеног за заступање и оверена печатом,

Уколико Снабдевача не достави Mеницу сматраће се да је одбио да закључи уговор.

**Члан 8.**

Потписом овог уговора Снабдевач даје своју безусловну сагласност Купцу да може реализовати депоновану бланко соло меницу у случају да Снабдевач не изврши све своје обавезе из Уговора, као и у случају да се Снабдевач не придржава било којег услова из понуде, Купац има право једностраног раскида уговора и наплате уговорне казне у вредности од 10% од укупне уговорене вредности, наплатом менице за добро извршење посла.

У случају да Снабдевач једнострано раскине уговор, Купац има право да реализује бланко соло меницу као гаранцију за извршење уговорних обавеза дату у депозит, као и на трошкове настале због накнадне набавке добара од другог Понуђача-испоручиоца.

Обавезује се Купац да Снабдевачу врати нереализовану депоновану бланко соло меницу у року од десет дана од дана када је Снабдевач у целости извршио своје обавезе преузете овим Уговором.

**Рекламација**

**Члан 9.**

На испостављен рачун Купац може поднети приговор у року од 8 (осам) дана од дана добијања рачуна.

Снабдевач је дужан да приговор реши у року од 8 (осам) дана од дана пријема приговора. Услучају да је приговор основан, Снабдевач ће извршити одговарајуће исправке рачуна и доставити их Купцу у року од 8 (осам) дана од дана пријема приговора.

У случају да приговор није основан, о томе ће писаним путем обавестити Купца уз образложење одлуке о приговору.

У случају да уговорне стране нису сагласне око количине продате односно преузете електричне енергије, као валидан податак користиће се податак Оператора дистрибутивног система.

**Мере заштите**

**Члан 10**.

Снабдевач је дужан да приликом испоруке добара који су предмет Уговора, примењује све потребне мере заштите у складу са одредбама Закона о безбедности и здрављу на раду („Службени гласник РС“ број 101/2005, 91/2015 и 113/2017).

**Резервно снабдевање**

**Члан 11.**

Снабдевач је дужан да Наручиоцу обезбеди резервно снабдевање у складу са чланом 192. Закона о енергетици („Службени гласник РС“ бр. 145/2014 и 95/2018).

**Заштита података Купца**

**Члан 12.**

Снабдевач је дужан да приликом реализације Уговора, чува као поверљиве све информације од неовлашћеног коришћења и откривања као пословну тајну, који могу бити злоупотребљени у безбедносном смислу.

**Промена података**

**Члан 13**.

Снабдевач је дужан да без одлагања писмено обавести Купца о било којој промени у вези са испуњеношћу услова из поступка јавне набавке, која наступи до доношења одлуке, односно закључења Уговора, односно током важења уговора о јавној набавци и да је документује на прописани начин.

**Виша сила:**

**Члан 14.**

Уговорне стране могу бити ослобођене од одговорности у одређеним случајевима који су наступили независно од воље странака.

Настале околности, независне од воље странака, који ни пажљива странка не би могла избећи, нити могла отклонити њихове последице, сматраће се као случајеви више силе који ослобађају од одговорности, ако су настали после закључења уговора, а спречавају његово потпуно или делимично извршење.

Под појмом више силе сматрају се спољни и ванредни догађаји који нису постојали у време потписивања уговора, који су настали мимо воље и моћи уговорних страна, чије наступање и дејство стране нису могле спречити мерама и средствима која се могу у конкретној ситуацији оправдано тражити и очекивати од стране која је погођена вишом силом. Страна погођена вишом силом треба одмах телеграмом, телефаксом или електронском поштом, да обавести другу страну о настанку, о врсти и евентуалном трајању више силе односно других околности које спречавају извршење уговорних обавеза.

**Измене и допуне уговора**

**Члан 15**

Наручилац може након закључења уговора о јавној набавци повећати обим предмета набавке у складу са чланом 160 Закона о јавним набавкама.

**Раскид уговора**

**Члан 16.**

Свака од уговорних страна може једнострано раскинути уговор у случају када друга страна не испуњава или неблаговремено испуњава своје уговором преузете обавезе.

О раскиду Уговора, уговорна страна је дужна писменим путем обавестити другу уговорну страну.

Уговор ће се сматрати раскинутим по протеку рока од 15 дана од дана пријема писменог обавештења о раскиду Уговора.

**Перод важења уговора**

**Члан 17.**

Oвај уговор се закључује на период од 12 (дванаест) месеци, а правно дејство производи од дана закључења уговора у времену од 00:00h -24:00h последњег дана важења уговора

**Праћење реализације уговора**

**Члан 18.**

Лице одговорно за праћење и контролисање извршења уговорних обавеза, контролу квалитета, односно за организовање вршења неопходних радњи у комуникацији са Снабдевачем је запослени: Пешић Бојан.

Ово лице такође, иницира слање писаног приговора - рекламације и за ту сврху.

**Завршне одредбе**

**Члан 19.**

Уговорне стране су сагласне да ће сваки спор који настане у вези са овим уговором, настојати да реше мирним путем у духу добре пословне сарадње.

У случају да се настали спор не може решити мирним путем, спорове из овог уговора решаваће Привредни суд у Пожаревцу.

За све што није предвиђено овим уговором, примењиваће се одредбе Закона о облигационим односима, Закона о енергетици и подзаконским актима из области енергетике.

**Члан 20**.

Уговор је сачињен у 6 (шест) истоветних примерака од којих Купац задржава 4 (четри) примерака а Снабдевач 2 (два) примерка.

**ЗА СНАБДЕВАЧА ЗА КУПЦА**

в.д. директорa

Ивана Матејић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_